ประกาศคณะกรรมการกํากับตลาดทุน ที่ ทค. 2/2558เรื่อง หลักเกณฑ์ เงื่อนไข และวิธีการจ่ายเงินสินบนและเงินรางวัล\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 315/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 เมษายน พ.ศ. 2558 เป็นต้นไปข้อ ๒ ในประกาศนี้"เงินสินบน" หมายความว่า เงินที่จ่ายให้แก่ผู้แจ้งข้อมูลหรือผู้นําจับ"เงินรางวัล" หมายความว่า เงินที่จ่ายให้แก่ผู้จับผู้กระทําความผิด"ผู้แจ้งข้อมูล" หมายความว่า บุคคลซึ่งแจ้งข้อมูลการกระทําความผิดที่ทําให้ดําเนินคดีกับผู้กระทําความผิดได้ "ผู้นําจับ" หมายความว่า บุคคลซึ่งแจ้งข้อมูลนําจับต่อผู้รับแจ้งข้อมูลให้ทําการจับกุมผู้กระทําความผิด หรือนําเจ้าพนักงานที่มีอํานาจหน้าที่ตามกฎหมายไปทําการจับกุมผู้กระทําความผิด ทั้งนี้ บุคคลดังกล่าวต้องมิใช่ผู้จับหรือผู้มีหน้าที่ดําเนินการตามกฎหมายในเรื่องนั้น"ผู้จับ" หมายความว่า บุคคลซึ่งมีชื่อระบุในบันทึกการจับกุมผู้กระทําความผิด และมีลักษณะใดลักษณะหนึ่งดังต่อไปนี้(1) พนักงานฝ่ายปกครองหรือตํารวจตามประมวลกฎหมายวิธีพิจารณาความอาญา หรือพนักงานสอบสวนคดีพิเศษ ซึ่งทําหน้าที่จับกุมผู้กระทําความผิด(2) บุคคลซึ่งช่วยในการจับกุมผู้กระทําความผิดตามที่เจ้าพนักงานตาม (1) ขอความช่วยเหลือ "ข้อมูลการกระทําความผิด" หมายความว่า ข้อเท็จจริงและพยานหลักฐานที่ทําให้น่าเชื่อว่ามีบุคคลใดกระทําความผิด แต่มิใช่ข้อมูลที่สํานักงาน ตลาดหลักทรัพย์แห่งประเทศไทย ศูนย์ซื้อขายหลักทรัพย์ หรือหน่วยงานที่มีอํานาจหน้าที่ตามกฎหมาย รู้หรือควรรู้จากการปฏิบัติหน้าที่ปกติ"ข้อมูลนําจับ" หมายความว่า ข้อมูลเกี่ยวกับแหล่งที่อยู่ของผู้กระทําความผิดที่ผู้นําจับแจ้งต่อผู้รับแจ้งข้อมูล ซึ่งทําให้สามารถจับกุมผู้กระทําความผิดได้"พนักงานสอบสวนคดีพิเศษ" หมายความว่า พนักงานสอบสวนคดีพิเศษตามกฎหมายว่าด้วยการสอบสวนคดีพิเศษ"คณะกรรมการเปรียบเทียบ" หมายความว่า คณะกรรมการเปรียบเทียบที่รัฐมนตรีแต่งตั้งตามมาตรา 317 ข้อ ๓ ประกาศนี้ให้ใช้บังคับกับการจ่ายเงินสินบนหรือเงินรางวัลให้แก่ผู้แจ้งข้อมูล ผู้นําจับหรือผู้จับตามบทบัญญัติที่กําหนดไว้ในมาตรา 315/1 และศาลมีคําพิพากษาถึงที่สุดให้ลงโทษปรับ หรือคณะกรรมการเปรียบเทียบได้ทําการเปรียบเทียบปรับผู้กระทําความผิดนั้นข้อ ๔ การจ่ายเงินสินบนหรือเงินรางวัลตามประกาศนี้ ให้เป็นไปตามหลักเกณฑ์ดังต่อไปนี้(1) การแจ้งข้อมูลและการขอรับเงินสินบนหรือเงินรางวัล ให้เป็นไปตามหมวด 1(2) การจ่ายเงินสินบนและเงินรางวัล ให้เป็นไปตามหมวด 2หมวด ๑ การแจ้งข้อมูลและการขอรับเงินสินบนหรือเงินรางวัล\_\_\_\_\_\_\_\_\_\_\_\_\_\_\_\_\_\_\_\_ข้อ ๕ ข้อมูลการกระทําความผิดหรือข้อมูลนําจับ ต้องมิใช่ข้อมูลที่ผู้แจ้งข้อมูลหรือผู้นําจับ แล้วแต่กรณี ได้รับมาจากบุคคลที่ไม่มีสิทธิได้รับเงินสินบนตามมาตรา 315/1ข้อ ๖ การแจ้งความประสงค์ขอรับเงินสินบน ให้เป็นไปตามหลักเกณฑ์ดังต่อไปนี้(1) กรณีการแจ้งข้อมูลการกระทําความผิด ให้ผู้แจ้งข้อมูลแจ้งความประสงค์ต่อสํานักงานหรือกรมสอบสวนคดีพิเศษ หรือผู้ได้รับมอบหมายจากสํานักงานหรือกรมสอบสวนคดีพิเศษ(2) กรณีการแจ้งข้อมูลนําจับ ให้ผู้นําจับแจ้งความประสงค์ต่อกรมสอบสวนคดีพิเศษหรือผู้ได้รับมอบหมายจากกรมสอบสวนคดีพิเศษ ให้ผู้รับแจ้งข้อมูลจัดทําหลักฐานการรับแจ้งเป็นหนังสือ โดยมีรายละเอียดของข้อมูลที่รับแจ้งและความประสงค์ขอรับเงินสินบน พร้อมทั้งลงลายมือชื่อของผู้รับแจ้งข้อมูล และผู้แจ้งข้อมูลหรือผู้นําจับ แล้วแต่กรณี และมอบสําเนาให้ผู้แจ้งข้อมูลหรือผู้นําจับเก็บไว้หนึ่งชุดข้อ ๗ ในกรณีที่มีผู้แจ้งข้อมูลหรือผู้นําจับหลายราย การพิจารณาว่าบุคคลใดมีสิทธิขอรับเงินสินบนให้เป็นไปตามหลักเกณฑ์ดังต่อไปนี้(1) กรณีที่ข้อมูลที่ได้รับจากผู้แจ้งข้อมูลหรือผู้นําจับแต่ละรายมีรายละเอียดไม่เท่ากัน ให้ผู้แจ้งข้อมูลหรือผู้นําจับที่ทําให้ดําเนินคดีกับผู้กระทําความผิดได้ ซึ่งให้ข้อมูลที่มีรายละเอียดและเป็นประโยชน์ต่อการดําเนินคดีมากที่สุด เป็นผู้มีสิทธิขอรับเงินสินบน(2) กรณีที่ข้อมูลที่ได้รับจากผู้แจ้งข้อมูลหรือผู้นําจับแต่ละรายมีรายละเอียดใกล้เคียงกัน ให้ผู้แจ้งข้อมูลหรือผู้นําจับที่ให้ข้อมูลในลําดับแรก เป็นผู้มีสิทธิขอรับเงินสินบน(3) กรณีที่ข้อมูลที่ได้รับจากผู้แจ้งข้อมูลหรือผู้นําจับแต่ละรายมีรายละเอียดไม่เพียงพอ ที่จะทําให้ดําเนินคดีกับผู้กระทําความผิดได้ โดยต้องนําข้อมูลของบุคคลดังกล่าวมาพิจารณาประกอบกัน จึงจะดําเนินคดีกับผู้กระทําความผิดได้ ให้ผู้แจ้งข้อมูลหรือผู้นําจับดังกล่าวทุกราย เป็นผู้มีสิทธิขอรับเงินสินบนข้อ ๘ การแจ้งความประสงค์ขอรับเงินรางวัล ให้ผู้จับแจ้งต่อกรมสอบสวนคดีพิเศษหรือผู้ได้รับมอบหมายจากกรมสอบสวนคดีพิเศษ โดยระบุรายละเอียดเกี่ยวกับการจับกุมผู้กระทําความผิด พร้อมทั้งยื่นเอกสารหลักฐานที่เกี่ยวข้องภายในสามสิบวันนับแต่วันจับกุมผู้กระทําความผิดข้อ ๙ เมื่อสํานักงานพิจารณาให้ผู้ใดมีสิทธิขอรับเงินสินบนแล้ว ให้สํานักงานแจ้งผลการพิจารณาให้ผู้นั้นทราบ โดยให้แจ้งด้วยว่าสํานักงานจะดําเนินการเพื่อให้มีการร้องขอต่อศาลหรือต่อคณะกรรมการเปรียบเทียบ แล้วแต่กรณี เพื่อให้ศาลหรือคณะกรรมการเปรียบเทียบมีคําสั่งให้จ่ายเงินสินบนข้อ ๑๐ เมื่อกรมสอบสวนคดีพิเศษพิจารณาให้ผู้ใดมีสิทธิขอรับเงินสินบนหรือเงินรางวัลแล้ว ให้กรมสอบสวนคดีพิเศษแจ้งผลการพิจารณาให้ผู้นั้นทราบ โดยให้แจ้งด้วยว่ากรมสอบสวนคดีพิเศษจะดําเนินการเพื่อให้มีการร้องขอต่อศาล เพื่อให้ศาลมีคําสั่งให้จ่ายเงินสินบนหรือเงินรางวัล แล้วแต่กรณีข้อ ๑๑ การร้องขอต่อศาลเพื่อมีคําสั่งให้จ่ายเงินสินบนหรือเงินรางวัล ให้ดําเนินการดังนี้(1) ในกรณีที่สํานักงานเป็นผู้พิจารณาผู้มีสิทธิขอรับเงินสินบน ให้สํานักงานระบุในหนังสือกล่าวโทษว่าคดีดังกล่าวมีการขอรับเงินสินบน โดยระบุรายละเอียดของข้อเท็จจริงพร้อมทั้งเอกสารหลักฐานที่เพียงพอแก่การพิจารณา เพื่อให้พนักงานอัยการร้องขอต่อศาลให้จ่ายเงินสินบนให้แก่ผู้แจ้งข้อมูล(2) ในกรณีที่กรมสอบสวนคดีพิเศษเป็นผู้พิจารณาผู้มีสิทธิขอรับเงินสินบนหรือเงินรางวัล ให้พนักงานสอบสวนคดีพิเศษที่รับผิดชอบสํานวนคดีนั้นระบุในสํานวนการสอบสวนว่า คดีดังกล่าวมีการขอรับเงินสินบนหรือเงินรางวัล โดยระบุรายละเอียดของข้อเท็จจริงพร้อมทั้งเอกสารหลักฐานที่เพียงพอแก่การพิจารณา เพื่อให้พนักงานอัยการร้องขอต่อศาลให้จ่ายเงินสินบนให้แก่ผู้แจ้งข้อมูลหรือผู้นําจับ หรือจ่ายเงินรางวัลให้แก่ผู้จับในกรณีที่ผู้แจ้งข้อมูลหรือผู้นําจับแจ้งว่าไม่ต้องการเปิดเผยตัว ให้สํานักงานและกรมสอบสวนคดีพิเศษดําเนินการให้เป็นไปตามความต้องการของผู้แจ้งข้อมูลหรือผู้นําจับด้วยข้อ ๑๒ การร้องขอต่อคณะกรรมการเปรียบเทียบเพื่อให้มีการจ่ายเงินสินบน ให้สํานักงานระบุในวาระที่เสนอต่อคณะกรรมการเปรียบเทียบว่าคดีดังกล่าวมีการขอรับเงินสินบน โดยระบุรายละเอียดของข้อเท็จจริงพร้อมทั้งเอกสารหลักฐานที่เพียงพอแก่การพิจารณาของคณะกรรมการเปรียบเทียบหมวด ๒ การจ่ายเงินสินบนและเงินรางวัล\_\_\_\_\_\_\_\_\_\_\_\_\_\_\_\_\_\_\_\_ข้อ ๑๓ ในกรณีที่มีการฟ้องคดีต่อศาล เมื่อศาลมีคําพิพากษาถึงที่สุดให้ลงโทษปรับผู้กระทําความผิด และมีคําสั่งให้จ่ายเงินสินบนให้แก่ผู้แจ้งข้อมูลหรือผู้นําจับ หรือให้จ่ายเงินรางวัลให้แก่ผู้จับแล้ว ให้กรมสอบสวนคดีพิเศษแจ้งการมีคําพิพากษาและคําสั่งศาลดังกล่าวไปยังผู้แจ้งข้อมูล ผู้นําจับ หรือผู้จับ ซึ่งมีสิทธิได้รับเงินสินบนหรือเงินรางวัล หรือแจ้งสํานักงานในกรณีที่ผู้แจ้งข้อมูลไม่ต้องการเปิดเผยตัว แล้วแต่กรณี ภายในสิบห้าวันนับแต่วันที่กรมสอบสวนคดีพิเศษได้รับแจ้งจากพนักงานอัยการว่าศาลได้มีคําพิพากษาถึงที่สุดแล้วข้อ ๑๔ เงินสินบนที่จะจ่ายให้แก่ผู้แจ้งข้อมูลหรือผู้นําจับ ซึ่งมีสิทธิได้รับเงินสินบน และเงินรางวัลที่จะจ่ายให้แก่ผู้จับซึ่งมีสิทธิได้รับเงินรางวัล ให้เป็นไปตามอัตราส่วนดังต่อไปนี้ (1) กรณีที่ศาลมีคําสั่งให้จ่ายเงินสินบนและเงินรางวัล ให้จ่ายเงินสินบนในอัตราสองส่วน และเงินรางวัลในอัตราหนึ่งส่วน ของจํานวนที่ศาลมีคําสั่งให้จ่าย เว้นแต่ศาลมีคําสั่งเป็นอย่างอื่น (2) กรณีที่ศาลมีคําสั่งให้จ่ายเงินสินบนหรือเงินรางวัลอย่างใดอย่างหนึ่ง ให้จ่ายเงินสินบนหรือเงินรางวัลทั้งจํานวนที่ศาลมีคําสั่งให้จ่ายในกรณีที่มีผู้แจ้งข้อมูลหรือผู้นําจับ ซึ่งมีสิทธิได้รับเงินสินบนหลายราย ให้จ่ายเงินสินบนเท่ากันทุกราย และในกรณีที่มีผู้จับซึ่งมีสิทธิได้รับเงินรางวัลหลายราย ให้จ่ายเงินรางวัลตามหลักเกณฑ์ของหน่วยงานที่ดําเนินการจับกุมข้อ ๑๕ ในการขอรับเงินสินบนหรือเงินรางวัลตามคําสั่งศาล ให้ผู้แจ้งข้อมูล ผู้นําจับ หรือผู้จับ ซึ่งมีสิทธิได้รับเงินสินบนหรือเงินรางวัลดังกล่าว ยื่นคําขอรับเงินสินบนหรือเงินรางวัลต่อศาลยุติธรรมตามระเบียบที่สํานักงานศาลยุติธรรมกําหนดในกรณีที่ผู้แจ้งข้อมูลหรือผู้นําจับไม่ต้องการเปิดเผยตัว ให้สํานักงานหรือกรมสอบสวนคดีพิเศษ แล้วแต่กรณี ยื่นคําขอรับเงินสินบนต่อศาลยุติธรรมตามระเบียบที่สํานักงานศาลยุติธรรมกําหนด และนํามาจ่ายให้แก่ผู้แจ้งข้อมูลหรือผู้นําจับข้อ ๑๖ เมื่อสํานักงานหรือกรมสอบสวนคดีพิเศษได้รับเงินสินบนตามข้อ 15 วรรคสองแล้ว ให้สํานักงานหรือกรมสอบสวนคดีพิเศษแจ้งไปยังผู้แจ้งข้อมูลหรือผู้นําจับซึ่งมีสิทธิได้รับเงินสินบน ภายในสิบห้าวันนับแต่วันที่สํานักงานหรือกรมสอบสวนคดีพิเศษ แล้วแต่กรณี ได้รับเงินสินบนข้อ ๑๗ ในการขอรับเงินสินบนตามข้อ 16 ให้ผู้แจ้งข้อมูลหรือผู้นําจับซึ่งมีสิทธิได้รับเงินสินบนยื่นคําขอรับเงินสินบนต่อสํานักงานหรือกรมสอบสวนคดีพิเศษ แล้วแต่กรณี ภายในหนึ่งปีนับแต่วันที่ระบุในหนังสือของสํานักงานหรือกรมสอบสวนคดีพิเศษที่แจ้งให้ผู้แจ้งข้อมูลหรือผู้นําจับดังกล่าวทราบถึงการรับเงินสินบนข้อ ๑๘ ในกรณีที่มีการเปรียบเทียบความผิด เมื่อคณะกรรมการเปรียบเทียบมีคําสั่งเปรียบเทียบปรับผู้กระทําความผิดและให้จ่ายเงินสินบนให้แก่ผู้แจ้งข้อมูล ให้สํานักงานดําเนินการดังต่อไปนี้ (1) ในกรณีที่ผู้กระทําความผิดได้ชําระค่าปรับภายในระยะเวลาที่คณะกรรมการเปรียบเทียบกําหนดแล้ว ให้สํานักงานแจ้งการมีคําสั่งของคณะกรรมการเปรียบเทียบดังกล่าวไปยังผู้แจ้งข้อมูลซึ่งมีสิทธิได้รับเงินสินบน ภายในสิบห้าวันนับแต่วันที่ผู้กระทําความผิดได้ชําระค่าปรับครบถ้วนแล้ว(2) ในกรณีที่ผู้กระทําความผิดไม่ชําระค่าปรับหรือชําระค่าปรับไม่ครบถ้วนภายในระยะเวลาที่คณะกรรมการเปรียบเทียบกําหนด ให้สํานักงานดําเนินการตามข้อ 11(1) และแจ้งการกล่าวโทษของสํานักงานไปยังผู้แจ้งข้อมูลซึ่งมีสิทธิได้รับเงินสินบน ภายในสิบห้าวันนับแต่วันที่สํานักงานกล่าวโทษต่อพนักงานสอบสวนคดีพิเศษข้อ ๑๙ ในการขอรับเงินสินบนตามคําสั่งคณะกรรมการเปรียบเทียบ ให้ผู้แจ้งข้อมูลซึ่งมีสิทธิได้รับเงินสินบนยื่นคําขอรับเงินสินบนต่อสํานักงานภายในหนึ่งปีนับแต่วันที่ระบุในหนังสือของสํานักงานที่แจ้งให้บุคคลดังกล่าวทราบถึงคําสั่งคณะกรรมการเปรียบเทียบ ข้อ ๒๐ ให้สํานักงานจ่ายเงินสินบนให้แก่ผู้แจ้งข้อมูลซึ่งมีสิทธิได้รับเงินสินบน โดยการออกเช็คหรือโอนเงินเข้าบัญชีธนาคาร ทั้งนี้ ตามที่ผู้แจ้งข้อมูลได้ระบุไว้ในคําขอรับเงินสินบนข้อ ๒๑ ในกรณีที่ผู้แจ้งข้อมูล ผู้นําจับ หรือผู้จับ ซึ่งมีสิทธิได้รับเงินสินบนหรือเงินรางวัลถึงแก่ความตาย ให้จ่ายเงินสินบนหรือเงินรางวัลให้แก่บุคคลที่ผู้แจ้งข้อมูล ผู้นําจับ หรือผู้จับ ระบุไว้ในหนังสือแจ้งความประสงค์ขอรับเงินสินบนหรือเงินรางวัล แล้วแต่กรณีข้อ ๒๒ ในกรณีที่ไม่มีผู้ยื่นคําขอรับเงินสินบนต่อสํานักงานหรือกรมสอบสวนคดีพิเศษภายในกําหนดเวลาตามข้อ 17 หรือข้อ 19 หรือในกรณีที่ไม่มีการรับเงินตามเช็คภายในหนึ่งปีนับแต่วันที่ออกเช็ค ให้สํานักงานหรือกรมสอบสวนคดีพิเศษนําส่งเงินค่าปรับเพื่อจ่ายเป็นเงินสินบนให้กระทรวงการคลังภายในสามสิบวันนับแต่วันพ้นกําหนดเวลาตามข้อ 17 หรือข้อ 19 หรือนับแต่วันพ้นกําหนดหนึ่งปีนับแต่วันที่ออกเช็ค แล้วแต่กรณีข้อ ๒๓ ในกรณีที่ผู้แจ้งข้อมูล ผู้นําจับ หรือผู้จับ ได้รับเงินสินบนหรือเงินรางวัล แล้วแต่กรณี ตามกฎหมาย ข้อบังคับ ประกาศ หรือระเบียบอื่นแล้ว ไม่มีสิทธิได้รับเงินสินบนหรือเงินรางวัลตามประกาศนี้ผู้มีอํานาจลงนาม - ประกาศ ณ วันที่ 24 มีนาคม พ.ศ. 2558 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน